ཁམས་པའི་རིག་གནས་དངོས་མང་ལྟེ་གནས་སུ་གཙོ་བོ་ནི་ཡུལ་སྐོར་བསྡུ་འགྲེམ་ལྟེ་གནས་དང་།ཁྱད་ལྡན་ཐོན་རྫས་བཤམ་སྟོན་ལྟེ་གནས།ཚོང་དོན་ལྟེ་གནས།ཁམས་པའི་ཡུལ་སྲོལ་གྱི་རྐང་ཁྲོམ།ཁྱད་ལྡན་རིག་གནས་ཀྱི་བཤམ་སྟོན་ཁུལ།བོད་ཁང་གི་མགྲོན་མཁར་ཁུལ།དུང་དཀར་འཁྲབ་སྟོན་ལྟེ་གནས།རིག་གནས་གསར་གཏོད་ལྟེ་གནས།བོད་ཀྱི་རིག་གནས་ཞིབ་འཇུག་དང་སྦྱོང་བརྡར་ལྟེ་གནས་སོགས་ཀྱི་སྡེ་ཚན་ཆེན་མོཡིས་གྲུབ་ཅིང་།ཇུས་འགོད་དང་འཆར་གཞི་ལྟར་ན་རིག་གནས་ལྡུམ་ར་འདི་ནི༼ཁམས་པའི་རིག་གནས་ལྟེ་བའི་ཡུལ་སྐོར་གྱི་དམིགས་ས༽ཡི་སྲོག་སྙིང་ལྡུམ་ར་དང་གྲོང་གསར་ཁུལ་གྱི་རྣམ་པའི་སྟེང་ནས་རིག་གནས་ཡུལ་སྐོར་ཕྱོགས་འདུས་ཀྱི་རིག་གནས་ཐོན་ལས་ལྡུམ་ཁུལ་ཞིག་ཡིན་ལ།རིག་གནས་ཀྱི་ངོས་ནས་གཙོ་བོ་ཁམས་པའི་ཁྱད་ཆོས་ལྡན་པའི་རིག་གནས་མངོན་པར་གསལ་ཞིང་།སྐྱེ་ཁམས་ཀྱི་ངོས་ནས་གཙོ་བོ་ཁོར་ཡུག་གི་མཛེས་སྡུག་མངོན་པར་གསལ་བའི་མེ་ཏོག་ལུང་གཞུང་ཞིག་ཏུ་འགྱུར་རྒྱུ་དེའོ།།